(1860) Hi gheeft ons gheesteliken hongher , en ̄ onser herteliker liefden sijn lichame in spisen .En ̄ alse wi dien in ons eten en ̄ teren met ynnigher devocien , soe vloyet uut sinen lichame sijn gloriose heete bloet in onse nature en ̄ in alle onse aderen , en ̄ alsoe werden wi ontfunct in minnen en ̄ in herteliker liefden tot hem , en ̄ al doervloyet lijf en ̄ siele met loste en ̄ met gheesteliken smake .Soe gheeft hi ons dan sijn leven vol wijsheden , waerheden en ̄ leringen hem na te volghene in allen doechden .